Document ID: /roh_data/filtered/fineweb-2-filterrobots_roh.jsonl.gz/22133

En l'emissiun dad oz dain nus in sguard sin dus eveniments da musica populara ch'èn sin il program las proximas emnas. Suenter dus onns cun blers eveniments che han stuì vegnir annullads datti puspè moviment, ed il chalender d'inscunters da musica populara è puspè emplenì bain. Ils 7 d'avust è l'inscunter da chapellas a Furgglis sur Tschiertschen. Nus preschentain las chapellas ch'èn sin il palc: ils Bergüner Ländlerfründa – las chapellas Grischuna Örgeler, grauBÜNDIG, D'Wasewachser, il Ländlertrio Hermann, il duo d'accordeons Just/Meierhans, las chapellas Kapelle Rhygold ed Alp Stätz.
Er en Engiadina datti puspè in inscunter da musica populara, ils 27 davust a Strada. Quel era vegnì organisà da Rudolf Fliri da la chapella Engiadina ch'è mort il 2017. En sia memoria datti ina cuntinuaziun cun chapellas da l'Engiadina, da tut la Svizra ed er da l'Austria.